O lenei, ‘ia e manatua le na faia oe i 
ona po o lou taule“ale“a, a o leʻi o'o 
mai aso leaga, pe latalata mai foʻi 

tausaga e te fai mai ai, ‘Ou te le 


fiafia i ai; 


FAILAUGA 12:1 


...aua o mafaufauga o le loto o le tagata e leaga ia talu 
ina talavou.... Kenese 8:21 


“Afai latou te usiusita‘i ma ‘au‘auna ‘ia te ia, latou te 
fa‘aaluina o latou aso i le manuia, ma o latou tausaga i 
fiafiaga. ‘Ae ‘afai latou te le usiusita‘i, e fano i latou i le 
pelu, e oti foʻi i latou ma le le iloa. A o e fa‘afiaamiotonu i 
o latou loto, latou te fa‘aputuina le ita; E feoti i latou a o 
talavou, ma e ¡ai lo latou ola faatasi ma e le mama. lopu 
36:11-14 


Auā o oe lava loʻu fa'amoemoe, le Ali'¡ e le ATUA; O oe 
na tausia a'u mai le manava; Salamo 71:5-6 


‘Ou te alu atu foʻi i le malosi o le Ali‘i le ATUA; Le Atua e, 
‘ua e aʻoaʻo mai ‘ia te aʻu talu ‘ina ‘ou itiiti; O lenei foʻi 
pe a ou toeaina ma ulusina, le Atua e, ‘aua e te tu‘ua 
a‘u; se‘ia ‘ou fa‘aali atu lou malosi i lenei tupulaga, ma 
lou mana i tagata uma o le a 0‘o mai. Salamo 71:16-18 


Se a le mea e fa'amamaina ai e le taule'ale'a lona ala? i 
le ua‘i atu i ai e tusa ma lau afioga. Salamo 119:9 


Le taulealea e, ia e olioli i lou talavou; ‘ia fa‘afiafia foʻi 
lou loto “¡a te oe i ona po o lou taule‘ale‘a, ma ‘ia e savali 
i ala o lou loto ma le vaaiga a ou mata; O le mea lea ‘ia 
‘ave‘eseina ai le fa‘anoanoa i lou loto, ma ‘ia tuʻu ‘ese le 
leaga i lou tino; Failauga 11:9-10 


E te le'i iloa ea? e te leʻi fa'alogo ‘ea, o le Atua o le 
fa'avavau, o le ALI‘I, o le na faia tulu‘iga o le lalolagi, e le 
fa‘avaivai, e le vaivai foʻi o ia? e leai se su'esu'eina o 
lona atamai. Na te avatu le malosi i le ua vaivai; ma o e 
ua leai se malosi na te faateleina le malosi. E o'o lava i 
taulele'a e vaivai ma vaivai, e pa'u'ù lava taulele'a; latou 
te sii ae apaau e pei o aeto; latou te taufetuli, ae le 
vaivai; ma latou savavali, ae le matapogia. 

Isaia 40:28-31 


“Ona ‘aumai ai lea o tamaiti ‘ia te ia, ‘ina ‘ia fa'ae'e atu 
ona aao i luga ‘ia te i latou, ma tatalo; A ua fetalai atu 
lesu, Ina tuu mai ia o tamaiti laiti, aua le vavao ia te i 
latou eo mai ia te au, aua e faapei o i latou nei o le malo 
o le lagi. ‘Ua fa‘ae‘e atu fo‘i e ia ona lima ‘ia te i latou, 
‘ona alu ‘ese ai lea o ia i lea mea. Fa‘auta foʻi, ‘ua sau le 
tasi ma fai mai ‘ia te ia, “Le Aʻoaʻo lelei e, se a se mea 
lelei ‘ou te faia, ‘ina ‘ia ‘ou maua ai le ola e fa'avavau? 
“Ona fai atu lea o ia ‘ia te ia, “Se a le mea ‘e te taʻua ai 
a‘u ‘ua lelei? e leai se tasi e lelei ua na o le toatasi, o le 
Atua lea; Ua fai atu o ia ia te ia, O fea? Na fetalai lesu, 
Aua e te fasioti tagata, Aua e te mulilua, Aua e te gaoi, 
Aua e te molimau pepelo, la e ava i lou tama ma lou tina; 
ʻUa fai mai le taule‘ale‘a ‘ia te ia, “ʻUa ‘ou tausia nei mea 
uma talu ‘ina ‘ou itiiti; Ua fetalai atu lesu ia te ia, Afai e 
te manao ia atoatoa ona lelei, ia e alu ma e faatau atu 
au mea, ma e avatu ai i e matitiva, ona e maua ai lea o 
le oa i le lagi; A ua faalogo le taulealea i lea upu, ona alu 
ese ai lea ma le faanoanoa, aua ua tele ana oloa. 

Mataio 19:13-22 


Le fanau e, ia outou faalogo i o outou matua i le Alii, aua o 
le mea tonu lava lea. la e ava i lou tama ma lou tina; (o le 
poloaiga muamua lea ua i ai le folafolaga;) ina ia manuia 
ai oe, ma ia e ola umi ai i le lalolagi. Efeso 6:1-3 


ʻAua neʻi ʻinoʻino se tasi i lou taule‘ale‘a; a ia fai oe ma 
faaaoao i e ua faatuatua, i le upu, ma le amio, ma le alofa, 
ma le loto, ma le faatuatua, ma le mama. 1 Timoteo 4:12 


‘la ‘outou sola ‘ese foʻi i tu‘inanau o taulele‘a, a ‘ia 
mulimuli atu i le amiotonu, ma le fa‘atuatua, ma le alofa, 
ma le filemu, fa‘atasi ma e vala‘au i le Ali‘i ma le loto 
mama. 2 Timoteo 2:22 


E o'o atu le poto mai le tasi pito i le tasi tulu'iga ma le 
malosi; Na ‘ou alofa ‘ia te ia, ma ‘ou sa'ili ‘ia te ia talu 
‘ona ‘ou taule‘ale‘a; Poto o Solomona 8:1-2 


Lo‘u atali‘i e, ia e fa‘apotopoto mai le a‘oa‘oga talu ‘ina e 
tama itiiti; Failauga 6:18 


la fa'atete'e lau tama, 'ona fa'amata'u ai lea o ia 'ia te oe; 
‘Aua ‘e te ‘ata fa‘atasi ma ia, ‘ina ne‘i lua fa‘anoanoa 
fa'atasi ma ia, ‘ina neʻi lilivau ou nifo i le iʻuga. ʻAua neʻi 
tuʻu atu ‘ia te ia le sa‘olotoga i lona taule‘ale‘a; la e punou 
i lalo lona ua a o itiiti o ia, ma tuʻi ona itu a o tamaitiiti, 
ina neʻi ma'a'a o ia, ma lē faalogo ia te oe, ma faapogaia 
ai le faanoanoa i lou loto. Failauga 30:9-12 


